
Priča za djecu 

Na jednom od strmih otoka Škotske živjela su 
pred mnogo godina dva ribara u lijepoj slozi. Obo- 
jica bili su neoženjeni, a nijesu imali ni druge svojte, 
te su se izdržavali svojim zajedničkim radom, prem- 
da je taj bio vrlo raznoličan. U starosti su se dobrano 
zbližili, ali po liku i ćudi nijesu bili sličniji jedan 
drugome nego orao morskoj mački. 

Gašpar Strumpf bio je nizak, debeo čovjek, ši- 
roka, tusta lica kao pun mjesec, dobroćudnih očiju, 
koje su se činile kao da ne poznaju jada i brige. On 
nije bio samo debeo, nego i lijen i pospan, pa je zato 
morao obavljati kućne poslove, morao je kuhati i 
peći, plesti mreže za svoj ribolov i za prodaju i ob- 
rađivati veći dio njihova malenoga polja. Njegov je 
drug bio sasvim drugačiji: dugačak i mršav, smiona 
orlujskoga nosa i oštrih očiju bio je poznat kao naj- 
vredniji i najsretniji ribar, najsmioniji penjač za pti- 
cama i pahuljicama, kao najmarljiviji ratar na oto- 
cima, a k tomu još i kao najpohlepniji trgovac na 
trgu u Kirchwallu.* Ali budući da je njegova roba 
bila dobra i nikad nije varao, zato je svatko rado s 
njime trgovao, a Vilm Falke (tako su ga njegovi 
zemljaci zvali) i Gašpar Strumpf, s kojimi je on rado 
dijelio svoj teško stečeni dobitak, premda je inače 
bio vrlo lakom, nijesu se mogli samo dobro hraniti, 
nego su bili na najboljem putu, da skupe toliko, te 
bi mogli udobno živjeti. 

Ali udoban život nije bio dosta za Falkeovu po- 
hlepnu ćud; on je želio postati bogat, vrlo bogat, i 
budući da je doskora morao uvidjeti, da običnim 
marom ne će baš tako brzo postati bogat, pala mu 

Kirchwahl ili Kirkwall je glavni grad škotskih Orkney* 

otoka. 


— 4 — 

je naposljetku na um misao, da mora steći bogatstvo 
nekim osobitim, srećnim slučajem. Kad se ta misao 
već jednom u njegovu jakom duhu uvriježila, istis- 
nula je iz njega sve druge, i on je počeo govoriti sa 
Gašparom Strumpfom o tom, kao o nekoj sasvim 
sigurnoj stvari. A taj kojemu je sve, što je Falke go- 
vorio bilo sveto pismo, pripovijedao je to svojim su- 
sjedima i doskora puknuo je glas, da se Vilm Falke 
ili zaista već nečastivom za zlato zapisao ili da je 
bar dobio od vladara podzemlja ponudu za to. 

Spočetka ismijavao je Falke te glasine, ali 
malo po malo, činila mu se zgodnom misao, da bi 
mu neki duh jednom mogao otkriti kakovo blago i 
nije se više protivio, kad su ga njegovi zemljaci time 
dražili. 

On se doduše još i dalje bavio svojim poslom, 
ali s manje mara, i gubio je često mnogo vremena, 
koje bi inače provodio na ribanju i u drugim koris- 
nim poslovima, time, da bez uspjeha traži kakovu 
pustolovinu, kojom bi se najednom obogatio. A ne- 
sreća njegova još mu je i to dala, da je jednoga dana, 
kad je stajao na samotnoj obali i beznadno gledao 
na uzburkano more, kao da odande treba da dođe 
njegova velika sreća, jedan veliki val dovaljao pred 
njegove noge uz mnogo otkinute morske trave i ka- 
menja jednu žutu kuglu — zlatnu kuglu. 

Vilm stajao je kao očaran; ta njegove nade ni- 
jćsu bile tek puste sanje, more mu je poklonilo zla- 
to, lijepo čisto zlato, jamačno ostatke kakove teške 
zlatne šipke, koju su valovi na dnu mora tako otr- 
čali, da je ostala tek tako velika, kao puščano zrno, 
I sad mu se najednom stvori u duši jasna slika, da je 
pred mnogo godina morao na ovoj obali nasukati je- 
dan bogato natovaren brod, i da je on pozvan, da iz 
krila inora izvadi zakopano blago. To mu je odsad 
bila jedina težnja. Sakrivao je brižno svoj nalaz, pa 
i pred samim svojim prijateljem, da drugi ljudi ne 
uđu u trag njegovu otkriću, zanemario je sve drugo 
i provodio dane i noći na obali, a nije bacao u more 
mrežu, da hvata ribe, nego lopaticu, koju je upravo 

zato izradio, da hvata zlato. Ali osim siromaštva 
nije nalazio ništa; on sam naime nije više ništa slu- 
žio, a Gašparov pospani rad nije mogao da ih obo- 
jicu prehrani. Kod traženja većeg blaga nesamo da 
je propalo nađeno zlato, nego malo po malo sva imo- 
vina neženja. Ali Strumpf, koji je puštao prije, da 
Falke zaslužuje veći dio njihove hrane, podnosio je 
sada šutke i bez mrmljanja, da mu jalov posao nje- 
gova druga sada to odnosi. I upravo ta blaga ustrp- 
ljivost njegova prijatelja poticala ga je još više, da 
nastavi svoj neumorni lov za bogatstvom. A još ga 
je ustrajnijim činilo to, da mu je, kadgod bi legnuo 
na počinak i njegove oči sklopile na san, nešto ša- 
putalo u uho neku riječ, koju mu se činilo doduše, 
da, vrlo jasno razbire i koja mu se pričinjala uvijek 
istom, ali je nije nikad mogao upamtiti. On doduše 
nije znao, što ova stvar, kakogod čudna bila, ima 
posla s njegovim sadašnjim nastojanjem, ali na ćud, 
kakovu je imao Vilm Falke, moralo je sve djelovati, 
pa je i ovaj tajnoviti šapat pomogao, da se učvrsti 
njegova vjera, da mu je suđena velika sreća, koju 
se nadao naći samo u rpi zlata. 

Jednoga dana zateče ga na obali, gdje je našao 
zlato, oluja, a njena jakost nagnala ga je, da potraž' 
utočište u jednoj spilji. Ova spilja, koju su stanovnici 
zvali Stenfolskom spiljom, sastoji se od dugačka, 
podzemna hodnika, koji se dvjema otvorima otvara 
prema moru i ostavja slobodan prolaz valovima, 
koji se neprestano sa glasnom bukom provaljuju 
kroza nj. U ovu se spilju moglo ući samo na jedno- 
me mjestu i to kroz pukotinu na gornjoj strani, ali 
ovamo nije još nitko zašao, osim srčanih dječaka, 
jer se je sa samom opasnošću mjesta združila još 
priča o sablastima, koje se ovdje nalaze. S velikom 
mukom spusti se Vilim u nju i smjesti se otprilike 
dvanaest stopa ispod površine na jednom izbočenom 
kamenu, a ispod nadvite pećine, gdje uz šum va- 
lova ispod svojih nogu zapadne u svoje obične misli. 
Mislio je naime o brodu, koji se nasukao i kakav je 
to brod morao biti. Jer on usprkos svega svog na- 

stojanja nije ni od najstarijih stanovnika mogao da 
dobije nikakovih vijesti o brodu, koji bi se na ovome , 

mjestu bio nasukao. Sam nije znao, kako je dugo r 

ovdje sjedio. Ali kad se napokon trgnuo iz svojih 
sanjarija, otkrije, da je oluja prošla i upravo se htio } 

uspeti, kad je razabrao glas iz dubine i kad je riječ 
Karmilhan sasvim jasno zazvečila u njegovu uhu. s 

Prestrašeno se uspravi i pogleda dolje u prazan po- 
nor. »Veliki Bože!« usklikne, »ta to je riječ, koja 
me progoni u mojim snima. Što bi, za božju volju, ' 

mogla da znači?« — »Karmilhan!« začuje se još jed- 
nom uzdah iz spilje, kad je on već jednom nogom 
ostavio pukotinu, i on potrči kao prestrašen jelen 
prema svojoj kolibici. 

Međutim Vilm nije bio kukavica. Stvar se 
samo neočekivano dogodila, a osim toga bila je i 
njegova pohlepa za novcem previše jaka, a da bi 
ga bilo kakova opasnost mogla odvratiti od toga, da 
po opasnome putu i dalje putuje. Kad je jednom 
kasno u noći za mjesečine nasuprot Stenfolskoj 
spilji hvatao svojom lopaticom blago, najednom mu 
lopatica zapne o nešto. On stane svom silom vući, ali 
masa se nije dala maknuti. Međutim se uzdigne vje- 
tar, tamni oblaci prekriju nebo, lađa mu se jako J 

zaljulja i nastala je opasnost, da se ne prevrne. Ali i 

Vilm se nije dao prevariti. On je vukao i vukao, dok f 

je otpora nestalo i kad više nije osjećao težine, mi- jgt 

slio je, da mu je uže puknulo. Upravo kad su se ob- * 

laci htjeli prevući preko mjeseca, pojavi se na po- I 

vršini, crna okrugla masa i začuje se riječ, koja ga , 

je progonila, riječ Karmilhan. On htjede da tu masu 
brzo pograbi, ali isto tako brzo, kako je ispružio 
ruku, nestane je u noćnome mraku, a oluja, koja je 
upravo nastala prisili ga, da potraži zaklon ispod 
obližnje klisure. Ovdje od umora zaspi, da u snu, 
mučen neobuzdanom svojom maštom, ponovno pre- 
trpi one brige, koje je morao da trpi preko dana 
radi svoje neobuzdane pohlepe za bogatstvom. Prve 
zrake sunca na istoku padale su na smirenu površinu 
mora, kad se Falke probudio. Upravo je opet htio 


napolje, na običan svoj posao, kad li ugleda, kako 
izdaleka nešto dolazi prema njemu. Doskora prepo- 
zna čamac i u njem jednu ljudsku spodobu. Ali ga je 
veoma začudilo, što se lađa kretala bez jedra i bez 
vesla, okrenuta kljunom prema obali, a osoba, koja 
je u njoj sjedila, činilo se, da se ni najmanje ne brine 
za krmilo, ako ga je uopće i bilo. Lađa dolazila je 
sve bliže, dok se napokon ne ustavi pokraj Vilmo- 
va čamca. Osoba u njoj pokaže se sad u obliku ma- 
lena, zgurena starčića, koji je obučen u žuto platno, 
sa crvenom, u zrak uzdignutom noćnom kapicom, 
zatvorenih očiju i nepomično kao mrtvac sjedio u 
njoj. Vilm ga je isprva uzalud zvao i gurao, i upravo 
je htio pričvrstiti za čamac uže i odvesti ga, kad čo- 
vječac otvori oči i počne se micati tako, da je i sa- 
moga smionog ribara stao hvatati strah. 

»Gdje sam?« upita nakon duboka uzdaha holan- 
deskim jezikom. Falke, koji je od holandeskih ribara 
na sleđeve bio naučio par riječi njihova jezika, reče 
mu ime otoka i upita ga, tko je i što ga je ovamo 
donijelo. 

»Ja dolazim, da vidim, što je s »Karmilhanom.« 

»S Karmilhanom? Za volju božju! Što je to?« 
usklikne pohlepni ribar. 

»Ja ne dajem odgovora na pitanja, koja mi se na 
taj način* stavljaju,« odvrati čovječac vidljivim 
strahom. 

»No,« poviče Falke, »što je Karmilhan?« 

»Karmilhan nije sad ništa; ali jednom bijaše to 
lijep brod, natovaren sa više zlata, nego ga je ikad 
koji brod nosio.« 

»Gdje je propao i kada?« 

»Bilo je to pred stotinu godina; gdje, to ne 
znam točno. Ja dolazim, da potražim mjesto i da 
izvučem izgubljeno zlato. Ako mi hoćeš pomagati, 
dijelit ćemo nalaz.« 

, »Od srca rado. Samo mi reci, što treba da 
radim.« 

t. j. zazivanjem imena božjega. 

^Qp o t što ti treba da činiš, zahtijeva srčanosti. 
Ti se moraš upravo u ponoći uputiti u najdivlji i 
najsamotniji kraj otoka, praćen kravom, koju moraš 
tamo zaklati i dati se umotati u njenu svjćžu kožu. 
Tvoj te pratilac mora onda položiti na zemlju i osta- 
viti sama, i prije nego što izbije jedan sat, znati ćeš, 
gdje leži blago s Karmilhana.« 

»Na taj način upropastio si je sin staroga En- 
grola dušu i tijelo!« usklikne Vilm s užasom. »Ti si 
zao duh,« nastavi on veslajući brzo dalje, »hajde u 
pakao! Ja ne želim s tobom imati nikakova posla.« 

Čovječac zaškripi zubima, stane grditi i psovati 
za njim; ali ribar, koji je prihvatio obadva vesla, 
bio je začas tako daleko, da ga nije mogao čuti, a 
kad je okrenuo oko jedne pećine, nije ga više ni vi- 
djeti mogao. Ali otkriće, da je zli duh htio iskoristiti 
njegovu pohlepu i da ga je zlatom htio namamiti u 
svoje mreže, nije izliječilo zabliještenoga ribara, na- 
protiv on je mislio, da će upotrijebiti vijesti žutog 
čovječuljka, a da se ne preda nečastivome, I pošto 
je nastavio da na pustoj obali i dalje traži zlato, za- 
nemario je blagostanje, koje su mu bogati ribolovi u 
drugim krajevima mora pružali kao i sva ostala 
sredstva, na koja je nekoć trošio svoju marljivost i 
padao je iz dana u dan zajedno sa svojim drugom u 
sve veće siromaštvo, dok mu naposljetku nijesu ne- 
dostajala i najpotrebnija životna sredstva. Ali iako 
se ova propast treba da pripiše samo tvrdokornosti 
i krivoj pohlepi Vilmovoj i premda je sad prehrana 
spala na brigu samoga Gašpara Strumfa, ipak mu to 
ovaj nije nikad ni najmanje spočitnuo. Pače, on je po- 
kazivao još uvijek prema njemu onu "istu podložnost, 
isto pouzdanje u njegov bolji razum, kao u ono vri- 
jeme, dok su mu još njegovi pothvati uvijek polazili 
za rukom. To je u velike povećavalo Falkeove muke, 
ali ga je i gonilo, da još više traga za zlatom, jer se 
nadao, da će time i svoga prijatelja za njegovo sa- 
danje odricanje dobro moći otštetiti. Usto progonio 
ga je đavolski šapat riječi Karmilhan još uvijek u 
njegovim snima. Ukratko, neko ludo iščekivanje i 
pohlepa nagnali su ga napokon do neke vrste ludila 

tako, da je doista odlučio, da učini ono, što mu je 
žuti mužić svjetovao, iako je po staroj priči dobro 
znao, da se time predaje moći tmine. 

Sve protivljenje Gašparovo bijaše uzaludno, 
Falke je postajao sve žešćim, što ga je on više molio, 
i nije htio da odustane od svoje očajne nakane, a taj 
dobri, slabi čovjek napokon pristane, da ga prati i 
da mu pomogne izvesti njegovu namjeru. Srca obo- 
jice stegnula su se od bola, kad su ovili uže oko ro- 
gova lijepe krave, svoje posljednje imovine, koju su 
još kao tele imali u kući te su se uvijek žacali, da je 
prodadu, jer im srce ne bi moglo podnijeti, da je 
vide u tuđim rukama. Ali zao duh, koji je sad zago- 
spodovao Vilmom, ugušio je u njem sve dobre osje- 
ćaje, a Gašpar nije znao usprotiviti mu se ni u čemu. 
Bijaše u mjesecu rujnu, a dugačke noći duge škot- 
ske~zime bijahu započele. Noćni oblaci teško >su se 
valjali ispred oštra večernjeg vjetra i gomilali su se 
kao sante leda u Maelstromu,* duboka sjena ispu- 
njala je provajlije između brda i vlažnih tresetišta, 
a tmurna korita rijeka sjala su crno i strašno kao 
paklenski virovi. Falke išao je naprijed, a Strumpf 
ga je slijedio, pun užasa nad svojom vlastitom smio- 
nošću, a suze napunile bi njegove teške oči, kadgod 
bi pogledao siromašnu životinju, koja je tako puna 
pouzdanja i besvijesno išla u svoju skoru smrt, koja 
će je zateći od ruke, što joj je dosad pružala 
hranu. S velikom mukom prispjeli su u usku moč- 
varnu dolinu, koja je mjestimice bila obrasla maho- 
vinom i vrijesom i zasijana velikim kamenjem te je 
ležala opkoljena divljim gorskim lancem, koji se gu- 
bio u SIVO] magli i kamo je noga ljudska rijetko kad 
zalutala. Oni su se po labavu tlu približili jednom 
velikom kamenu, koji je stajao u sredini i s kojega 
se u zrak uzvinuo krještavim uzvikom jedan orao. 
Jadna krava zaviče muklo, kao da prepoznaje stra- 
hote mjesta i sudbinu, koja je čeka. Gašpar se okre- 
ne, da otre suze, koje su mu naglo tekle. On je gle- 
dao dolje, kroz otvor između pećina, po kojima su 

Opasna virovita morska struja. 

došli gore, odakle se čuo udaljen šum mora, a zatim 
gore, prema gorskim vrhovima, na koje se sleglo 
crno oblačje, iz kojega se od časa do časa razbirala 
mukla grmljavina. Kad se opet ogledao za Vilmom, 
bio je ovaj svezao siromašnu kravu za kamen i 
upravo je uzdignutom sjekirom htio zaklati dobru 
životinju. 

Premda je bio odlučio, da se podvrgne volji 
svoga prijatelja, ipak nije toga mogao podnijeti. 
Sklopljenih ruku baci se na koljena: »Za ime božje, 
Vilm Falke!« poviče očajnim glasom, poštedi sebe, 
poštedi kravu! Poštedi sebe i mene! Čuvaj dušu 
svoju! — Čuvaj život svoj! A želiš li tako iskušavati 
Boga, pričekaj do sutra ujutro te- žrtvuj radije drugu 
kakovu životinju, a ne našu dragu kravu!« 

»Gašpare, jesi li lud?!« zaviče Vilm kao luđak, 
držeći još uvijek sjekiru uzdignutu u zraku. »Zar 
da poštedim kravu te poginem od gladi?« 

»Ti ne ćeš poginuti od gladi,« odvrati Gašpar 
odlučno. »Dok ja imam zdrave ruke, ne ćeš umrijeti 
od gladi. Ja ću od jutra do mraka raditi za te. Samo 
nemoj da uništiš spas svoje duše i ostavi mi na ži- 
votu siromašnu životinju!« 

»Onda uzmi sjekiru pa mi raskoli glavu!« poviče 
Falke očajnim glasom; »ja se ne mičem s ovoga mje- 
sta, dok ne dobijem, što tražim. — Možeš li ti blago 
s Karmilhana za me dignuti? Mogu li tvoje ruke 
zaraditi više nego što nam je potrebno za najbijed- 
niji život? — Ali one mogu da završe moju bijedu 
— dođi i daj da j a budem žrtvom!« 

»Vilme, ubij kravu, ubij mene! Nije mi ni do 
čega stalo, nego samo do spasa tvoje duše. Ah! ta 
to je žrtvenik Pikta,* a žrtva, koju ćeš prinijeti, pri- 
pada mraku.« 

»Ja ne znam ništa o tome,« usklikne Falke div- 
lje se smijući kao čovjek, koji ne će da zna ni za što, 
što bi ga moglo odvratiti od njegovih nakana. »Ga- 
špare, ti si lud, te činiš i mene ludim — ali evo,« 

Pikti bijahu poganski prastanovnici otoka. 

nastavi te baci sjekiru od sebe i uzme s kamena nož, 
kao da će se njime ubiti, »evo ti krave mjesto 
mene!« 

Gašpar se časkom stvori kraj njega, istrgne mu 
ubojito oružje iz ruke, pograbi sjekiru, zavitla je vi- 
soko nad glavom i spusti je takovom silom na glavu 
mile životinje, da se bez trzaja srušila mrtva pred 
noge svome gospodaru. 

Bljesak praćen grmljavinom slijedio je ovaj 
nagli čin, a Falke zurio je u svoga prijatelja tako, 
kaošto bi se čudio muškarac djetetu, koje bi se usu- 
dilo učiniti ono, što se on sam ne usuđuje. Činilo se, 
da Strumpfa nije zastrašila ni grmljavina, niti ga je 
smelo uporno čuđenje njegova prijatelja, on se bez 
riječi baci nad kravu i počne da joj skida kožu. Kad 
se Vilm malo oporavio, stane mu pomagati pri tom 
poslu, ali s tako vidljivom nevoljom, kao što je prije 
čeznuo da vidi izvršenu žrtvu. Zato vrijeme toga po- 
sla navukla se oluja, gromovi su glasno tutnjili u go- 
rama, a strašne strijele vijugale su se oko kamena 
i po mahovini provajlije, dok je vjetar, koji se još 
nije popeo do ove visine, ispunjao doline i obalu 
divljim urlikanjem. A kad je koža napokon bila ski- 
nuta, bila su oba ribara već do kože prokisnula. Oni 
rašire kožu po tlima te Gašpar zavije u nju Vilma, 
sveže čvrsto, kako mu je on naložio. Tek onda, kad 
je to bilo gotovo, prekine siromah čovjek dugo ću- 
tanje, zapita ga drhtavim glasom: »Mogu li još što 
za te učiniti, Vilme?« 

»Ništa više,« odvrati ovaj, »zbogom!« 

»Zbogom,« odvrati Gašpar, neka bude Bog s 
tobom i neka ti oprosti, kao što ti ja praštam!« 

To bijahu posljednje riječi, koje je Vilm od nje- 
ga čuo. U slijedećem ga je času bilo već nestalo u 
mraku, koji je postajao sve veći. U isti čas provali 
jedna od najstrašnijih oluja, koju je Vilm ikad čuo. 
Ona započne bljeskom, koji je pokazao Vilmu ne 
samo bregove i klisure u njegovoj neposrednoj bli- 
zini, nego i dolinu ispod njega, sa zapjenjenim mo- 
rem i klisurnim otocima, razbacanima po uvali iz- 

među kojih mu se pričini da vidi pojavu čudnovata, 
velika broda bez jarbola, kojega je za čas opet ne- 
stalo u najcrnijoj tmini. Grmljavina je postajala sve j 

zaglušnijom; s bregova strovali se mnogo komada ' 

otkinutih pećina, koje su ga gotovo ubili. Kiša se 
spusti takovom silom, da je u jednom času popla- 
vila usku močvarnu dolinu, visokom bujicom, koja se | 
doskora uzdignula do Vilmovih ramena. Srećom ga I 
je Gašpar bio položio gornjim dijelom tijela na jednu 
uzvisinu, jer bi se inače morao bio utopiti. Voda je 
sve više rasla i što više se Vilm naprezao, da se 
iskopa iz svoga opasnog položaja, to je koža tješnje 
uza nj prianjala. Uzalud dozivao je Gašpara; Gašpar 
bijaše već daleko. Nije se usuđivao, da u svojoj ne- 
volji zazove Boga, a kad je htio da zazove sile, kojih 
se moći bio predao, pograbi ga strava. 

Već mu je prodirala voda u uši, već mu je ticala 
rub usnica. »Bože, ja sam propao!« poviče dok mu 
se mlaz vode prelio niz lice — ali u isti čas dopre 
do njegovih ušiju slaba jeka kao od bliska vodopada 
i odmah su mu usta opet bila otkrivena. Bujica si je 
prodrla put kroz kamenje. I budući da je u isto vri- 
jeme kiša malo popustila i duboka se tmina nebeska 
malo raščistila, popustio je malo i njegov očaj i či- 
nilo se, da mu se vraća tračak nade. Pa iako se 
osjećao nemoćnim kao iza smrtne borbe i živo želio, 
da se oslobodi svoga ropstva, ipak nije još bila po- 
stignuta svrha njegove očajne čežnje, a čim je ne- 
stalo pogibelji za život, vratila se opet u njegovo 
srce lakomost sa svim svojim furijama. Uvjeren, da 
mora u svom položaju ustrajati, da postigne svoj cilj, 
bio je miran te zapadne od studeni i umora u čvrst 
san. 

Spavao je otprilike dva sata, kad ga probudi iz 
njegove sretne zaboravi hladan vjetar, koji mu je 
prešao preko lica i kao neki šum od valova, koji se 
približaju. Nebo se ponovo smračilo. Blijesak, kao 
onaj, koji je doveo, prvu oluju, rasvijetli još jednom 
kraj i njemu se opet pričini, da je vidio strani brod, 
koji je, kako mu se činilo, sad visio na visoku valu 

tik pred Stenfolskom klisurom i rušio se. naglo u 
bezdan. On je još uvijek zurio u priviđenje,, jer je 
more bilo osvijetljeno od neprestana bljeskanja, kad 
se najednom iz doline uzdigne brdo vode i. takovom 
se snagom sruši o njegovu pećinu, da mu je nestalo 
svijesti. Kad je opet došao k sebi, oluja se bila raz- 
vukla i nebo bijaše vedro. Ali blisikanje trajalo je 
još neprestano. On je ležao upravo na podnožju gora, 
koje su okružavale ovu dolinu, i osjećao se tako 
skršenim ,da se jedva mogao micati. On začuje sve 
tiše šum mora i uz taj šum svečanu glazbu kao 
crkveni pijev. Ti su glasovi bili ispočetka tako slabi, 
da ih je držao obmanom. Ali čuli su se neprestano 
iznova i to sve jasnije i bliže, a napokon mu se pri- 
čini, da može razabrati u tom melodiju jednoga 
psalma, koji je prošloga ljeta bio čuo na palubi jed- 
nog holandeskog ribarskog broda. 

Napokon stao je pače razlikovati i glasove, i 
činilo mu\ se, da razbire pače i riječi one pjesme. 
Glasovi bili su sad u dolini, a kad se s mukom do- 
gurao do jednog kamena, na koji položi glavu, opazi 
doista povorku ljudskih likova, kojima su odijela 
bila promočena vodom. Sad su bili tik do njega, a 
pjesma zamukne. Na čelu povorke bilo je više glaz- 
benika, onda nekoliko mornara, a iza njih išao je 
velik, jak čovjek u starinskoj odjeći, bogato ukra- 
šenoj zlatom, s mačem o boku i dugačkom, debelom 
španskom trskom sa zlatnim dugmetima u ruci. Nje- 
mu s lijeva išao je mladi crnac, koji je svome gospo- 
daru od časa do časa pružao dugačku lulu, iz koje 
bi on potegnuo nekoliko svečanih dimova i onda 
stupao dalje. On se uspravan kao svijeća ustavi 
pred Vilmom, a njemu sa strane postave se ostali, 
ne tako sjajno obučeni ljudi, koji su svi imali u ru- 
kama lule, koje nisu bile tako skupocjene kao ona, 
koja se pružala debelom čovjeku. Iza njih pojave 
se druga lica, među njima i nekoliko žena, od kojih 
su neke držale u naručju ili vodile za ruku djecu, 
sve u skupocjenoj, ali stranoj nekoj odjeći. Skupina 
holanđeskih mornara zaključivala je povorku, a 

svaki od njih imao je usta puna duhana, a između 
zubi virila im je smeđa lulica, iz koje su tiho pušili. 

Ribar gledao je sa stravom tu čudnu skupštinu. 
Ali ono, što se ovdje nadao vidjeti, nije mu dalo da 
klone. Dugo su tako oko njega stajali, a dim njihovih 
lula dizao se nad njih kao oblak, kroz koji su pro- 
sjajivale zvijezde. Krug se oko Vilma sve više stješ- 
njavao, pušenje postajalo je sve žešće, a sve gušći 
oblak koji se iz ustiju i lula dizao. Falke bijaše hra- 
bar i smion čovjek. On je bio pripravan na nešto 
osobito — ali kad je vidio, da se ovo nepojmljivo 
mnoštvo sve više oko njega skuplja, kao da ga hoće 
svojom težinom da uguši, nestane mu snage, debele 
kapi znoja iskoče mu načelo i mislio je, da će od 
straha umrijeti. Ali promislite tek njegov strah, kad 
je nenadano skrenuo očima i tik uza svoju glavu 
opazio gdje sjedi žuti čovječac ukočen i uspravan, 
kako ga je prvi put bio ugledao, samo što je sada, 
kao da se ruga čitavoj skupini, i on držao u ustima 
lulu. U smrtnome strahu, koji ga je sada spopao, 
usklikne okrenut prema glavnome licu: »U ime ono- 
ga, čemu služite, tko ste? Što tražite od ,mene?« 
Visoki čovjek otpuhne tri dima, svečanije nego 
ikada, pruži onda lulu svome slugi i odgovori mu 
grozno hladno: »Ja sam Aldret Franjo van der 

Sweder, zapovjednik broda Karmilhana iz Am- 
sterdama, koji je na povratku iz Batavije na ovoj 
obali propao sa svime, što je bilo na njem. To su 
moji časnici, ovo moji putnici, a to moji hrabri mor- 
nari, koji su se svi sa mnom potopili. Zašto si nas 
dozvao iz naših dubokih stanova u moru? Zašto si 
smeo naš mir?« 

»Htio bih da znam, gdje leži blago s Karmil- 
hana.« 

»Na dnu mora.« 

»Gdje?« 

»U Stenfolskoj spilji.« 

»Kako ga mogu dobiti?« 

»Guska roni u mulj za sleđem; nije li blago 
Karmilhana isto toliko vrijedno?« 

»Koliko ću od toga ja dobiti?« 

»Više, nego što ćeš potrošiti.« Žuti se čovječac 
naceri, a čitava se skupina nasmije glasno. »Jesi li 
svršio?« pitao je kapetan dalje. 

»Jesam. Ostani zdravo!« 

»Budi zdravo, dok se opet vidimo, »odvrati Ho- 
landez i pođe, glazbenici stupe opet na čelo po- 
vorke, i čitava se povorka udalji u istom redu, kako 
je došla i s istim onim svečanim pjevanjem, koje se 
u daljini sve tiše i nejasnije bivalo, dok se iza nekog 
vremena nije sasvim izgubilo u šumu mora. Sad na- 
pregne Vilm posljednju svoju snagu, da se oslobodi 
iz zamke, i napokon mu uspije, da oslobodi jednu 
ruku, kojom je odriješio užeta, koja su ga zamatala, 
a napokon se sasvim odmota iz kože. Nije se ni 
ogledao, nego je pohrlio svojoj kolibici i našao Ga- 
špara Strumpfa kako bez svijesti leži na tlima. S mu- 
kom ga opet prizove k svijesti, a dobri čovjek za- 
plače od radosti, kad je opet ugledao kraj sebe svog 
prijatelja iz mladosti, za kojega je mislio, da je pro- 
pao. Ali te sretne zrake brzo opet nestane, kad je 
od njega saznao, kako očajnu stvar hoće opet sad 
da poduzme. 

»Volio bih, da se srušim u pakao, nego da i 
dalje gledam ove gole zidove i tu bijedu. — Ideš li 
sa mnom ili ne — ja idem.« S tim riječima pograbi 
Vilm zublju, kresivo i uže te otrči od kuće. Gašpar 
trčao je za njim, što je brže mogao i nađe ga, kako 
već stoji na klisuri, pod kojom se onomadne sklonio 
od oluje i kako je već spreman, da se na užetu 
spusti u crnu, šumnu provajliju. Kad uvidi, da sve 
njegovo nastojanje ne pomaže ništa tome ludom čo- 
vjeku, spremi se da ga slijedi. Ali Falke mu zapo- 
vjedi da ostane i drži uže. Groznim naporom, za 
koji mu je samo slijepa pohlepa mogla dati snage i 
jakosti spusti se Falke u spilju i napokon stane na 
jednu izbočenu klisuru, ispod koje su se valovi, crni 
obrubljeni pjenom šumeći rušili. 

On je pohlepno gledao naokolo i napokon opazi, 
kako se nešto upravo ispod njega u vodi sja. On po- 

loži zublju na zemlju, skoči dolje i zgrabi nešto teško, 
što iznese i gore. Bijaše to zlatan kovčežić pun zlat- 
nika. On najavi svome drugu, što je našao, ali nikako 
nije htio da posluša njegovo zaklinjanje, da se zado- 
volji time i opet se popne gore. Falke je mislio, da 
je to tek prvi plod njegovih dugih napora. On se 
opet spusti dolje — iz mora zaori glasan smijeh i 
Vilm Falke nikad se više ne pojavi, 

Gašpar pođe kući sam, ali kao sasvim drugi 
čovjek. Neobično uzrujanje, koje je pretrpjela nje- 
gova slaba glava i njegovo osjetljivo srce, pomutilo 
mu je pamet. Puštao je, da sve oko njega propadne 
te je danju i noću zureći bez misli preda se, lutao 
naokolo, a svi su ga njegovi pređašnji znanci žalili i 
uklanjali mu se. Jedan je ribar navodno za jedne 
olujne noći među ljudima s Karmilhana na obali 
prepoznao Vilma Falka, a te iste noći nestalo je i 
Gašpara Strumpfa, 

Tražili su ga posvud, ali nigdje nijesu mu mogli 
ni traga naći. Priča se, da ga se često zajedno s Vil- 
mom vidjelo među ljudima s Čarobnog broda, koji se 
odsad u određeno vrijeme javljao kod Stenfolske 
spilje. 





